Luister:  Griekwagebed  –  Hoor tog, Jirre!Foto: pixabay.com Hoor tog, Jirre! Psalm 5 Ag, Jirretjie, hoor my woorde, en kyk nou na my velangstes, lyster tog narie stem wat help-help sit roep, wat bid en bid en bid. U sal my nog innie oggend hoor, en dan eers sal ek beginte wag. Sien, U is mos nou nie ’n God wat vi sleg staanplek gjee nie, U lat rowers nie oorslaap nie, U sallie hele kaperse lat tronk, die liegters sal voor U kom dood, virrie messtekers ennie inbrekers het onse Jirre mossie tytie. Ma ek sien U se grootgeit en ek kjen U se goedgeit. Mag ek kniel in U se kjerk? Sit my nou oppie regyt pat lat my vyand ophou skinner. Maak U se pat voor my reg. Lieg lê lig in bendes se bekke, en hille dermse lokkie wolwe. Hille se kele gaap sos grawe en hille se tonge die is glad. Bevind hille skillag, Jirre, en vonnis hille, galg hille oor al hille se plannetjies. Dryf hille se sondes yt hille yt, dis hille wat so dwars kom staan. Ma lat dies wat by U is, jyg en lat hille vi altyd jibbel. Bou nou vi hille ’n skerm, dies wat U se Naam liefhet. Draai ons toe in U se seënkaros, ons wat nooit U se voetpat los. Voorgelees en opgeneem deur Veronica Geldenhuys uit die boek “Karos orie dyne” geskryf deur Hans du Plessis en uitgegee deur Lapa Uitgewers.